We Don’t Need Another Hero (Thunderdome)

«We Don’t Need Another Hero (Thunderdome)» (թարգմ.՝ «Մեզ պետք չէ մեկ այլ հերոս»), ամերիկացի ռոք երգչուհի Թինա Թըրների սինգլը, որը թողարկվել է 1985 թվականի հուլիսի 8-ին Մեծ Բրիտանիայում և ընդգրկվել է «Խելագար Մաքսը 3։ Որոտի գմբեթի ներքո» ֆիլմի «Mad Max Beyond Thunderdome» սաունդթրեքում։ «Private Dancer» (1984) ալբոմից հետո երգը թողարկվել է որպես 7" վինիլային սինգլ, ընդլայնված տարբերակը թողարկվել է որպես 12" սինգլ։

Ռոք բալլադը գլխավորել է աշխարհի բազմաթիվ հիթ-շքերթներ և ներկայացվել է «Ոսկե գլոբուս» մրցանակի լավագույն երգ անվանակարգում և «Գրեմմի» մրցանակի լավագույն կանացի վոկալ փոփ կատարում անվանակարգում 1986 թվականին։ Երաժշտության և բանաստեղծությունների հեղինակներ Թերի Բրիթենը և Գրեհեմ Լայլը 1985 թվականին ստացել են Այվոր Նովելլո մրցանակի (Ivor Novello award) լավագույն երգի համար։

Պատմություն 
Երգի ձայնագրման ընթացքում Թինա Թըրներին օգնել է King’s House School դպրոցի երգչախմբային խումբը (Ռիչմոնդ, Լոնդոն)։ Ձայնագրության մեջ ընդգրկված երգչախմբի անդամներից մեկը՝ Լոուրենս Դալագլիոն, հայտնի է դարձել որպես ռեգբիի աստղ և Անգլիայի ռեգբիի ազգային հավաքականի ավագ։

Երաժշտական տեսահոլովակ 
Երաժշտական տեսահոլովակում Թինա Թըրները ֆիլմից վերցված հագուստով է՝ ծանր օղազրահային զգեստով։ Մի քանի լուսարձակներ նրան լուսավորում են երգի կատարման ժամանակ, և այդ ընթացքում ցուցադրվում են ֆիլմի տարբեր տեսարաններ։ Տեսահոլովակի վերջին մասում Թըրներին ձայնակցում են մանկական երգչախումբը և ամերիկացի նվագող Թիմ Կապելլոն, որն այն ժամանակ նրա համերգային սաքսոֆոնահարն էր, հարվածային գործիքներ նվագողը և ստեղնաշարահարը։ Երաժշտական տեսահոլովակը ստացել է MTV Video Music Award մրցանակ Լավագույն կանացի տեսահոլովակ անվանակարգում։

Կոմերցիոն հաջողություն 
«We Don’t Need Another Hero (Thunderdome)» երգը դարձել է Թինա Թըրների կարիերայի ամենահաջողված հիթերից մեկը։ Սինգլը հասել է երկրորդ հորիզոնականին ամերիկյան Billboard Hot 100 հիթ-շքերթում՝ զիջելով միայն  John Parr-ի կատարմամբ «St. Elmo's Fire (Man in Motion)» երգին, ինչպես նաև երրորդ հորիզոնականին Մեծ Բրիտանիայում և առաջին հորիզոնականին Ավստրալիայի, Կանադայի, Գերմանիայի, Իսպանիայի, Շվեյցարիայի հիթ-շքերթներում։

Հիթ-շքերթներ

Շաբաթական հիթ-շքերթներ

Տարեկան հիթ-շքերթներ

Հավաստագրումներ

Ծանոթագրություններ

Արտաքին հղումներ 
 

Թինա Թըրների երգեր